婚姻
作者：程登吉
朝代：明
篇章：幼學瓊林 卷二

paragraphs: 良緣由夙締，佳偶自天成。蹇修與柯人，皆是煤妁之號；冰人與掌判，悉是傳言之人。禮須六禮之周，好合二姓之好。女嫁曰于歸，男婚日完娶。
婚姻論財，夷虜之道；同姓不婚，周禮則然。女家受聘禮，謂之許纓；新婦謁祖先，謂之廟見。文定納采，皆爲行聘之名；女嫁男婚，謂了子平之願。聘儀日雁幣，卜妻曰鳳占。成婚之日曰星期，傳命之人曰月老。下采即是納幣，合巹系是交杯。
執巾櫛，奉箕帚，皆女家自謙之詞；嫺姆訓，習《內則》，皆男家稱女之說。綠窗是貧女之室，紅樓是富女之居。姚夭謂婚姻之及時．摽梅謂婚期之已過。御溝題葉，於祐始得宮娥；繡幕牽絲，元振幸獲美女。漢武與景帝論婦，欲將金屋貯嬌；韋固與月老論婚，始知赤繩繫足。
朱陳一村而結好，秦晉兩國以聯姻。藍田種玉，雍伯之緣；寶窗選婚，林甫之女。架鵲橋以渡河，牛女相會；射雀屏而中目，唐高得妻。至若禮重親迎，所以正人倫之始；《詩》首好逑，所以崇王化之原。

赏析：《幼學瓊林》是中國古代兒童的啓蒙讀物，作者程允升。《幼學瓊林》初爲明代西昌人程登吉（字允升）編著，本名《幼學須知》，又稱《成語考》、《故事尋源》，清人鄒聖脈作了增補，改名爲《幼學瓊林》，也叫《幼學故事瓊林》。